Z. Horváth, poslanec: (2005-12-13):
Takže mi dovoľte, prvý pozmeňujúci návrh. Vládny návrh zákona o inšpekcii práce a o zmene a doplnení niektorých zákonov sa v čl. I dopĺňa takto: „§ 6 sa dopĺňa odsekom 5, ktorý znie: „Voči štátu, ktorý je zmluvnou stranou Dohody o Európskom hospodárskom priestore, a jeho občanom sa na účely ods. 2 písm. e), n) a o) postupuje rovnako ako voči členskému štátu Európskej únie a jeho občanom.“.“ Vzhľadom na rozšírenie pôsobnosti smernice Rady 89/391/EHS aj na štáty Dohody o Európskom hospodárskom priestore navrhuje sa rozšíriť vládny návrh zákona. Môj druhý pozmeňujúci návrh je, kde vládny návrh zákona o inšpekcii práce a o zmene a doplnení niektorých zákonov sa v čl. II mení a dopĺňa takto: „Novelizačný bod 1 znie: „Za § 2 sa vkladá § 2a, ktorý znie: „1. Nelegálne zamestnávanie nie je, ak pre fyzickú osobu, ktorá je podnikateľom1), vykonáva prácu jeho príbuzný v priamom rade, súrodenec alebo manžel,  ktorý je dôchodkovo poistený, je poberateľom dôchodku podľa osobitných predpisov8a) alebo je žiakom alebo študentom do 26 rokov veku. 2. Nelegálna práca nie je práca, ktorú vykonáva pre fyzickú osobu, ktorá je podnikateľom1), príbuzný v priamom rade, súrodenec alebo manžel, ktorý je dôchodkovo poistený, je poberateľom dôchodku podľa osobitných predpisov8a) alebo je žiakom alebo študentom do 26 rokov veku.“.“.“ Poznámka pod čiarou k odkazu 8a znie: „8a) Zákon č. 461/2003 Z. z. v znení neskorších predpisov, zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov.“ Účelom úpravy je precíznejšie vymedzenie okruhu najbližších príbuzných podnikateľa, ktorí spravidla nie sú v pracovnom vzťahu s podnikateľom, aj keď mu napomáhajú pri plnení jeho podnikateľských úloh. A teraz ten tretí pozmeňujúci návrh, ktorý ponecháva právnu subjektivitu inšpektorátom práce. A. Vládny návrh zákona o inšpekcii práce a o zmene a doplnení niektorých zákonov sa v čl. I mení a dopĺňa takto: Po prvé. V § 3 sa za slovom „republiky“ spojka „a“ nahrádza čiarkou a za slová „Národný inšpektorát práce“ sa vkladajú slová „a inšpektoráty práce“. Po druhé. V § 4 písm. e) sa slová „rozhodlo riaditeľstvo (§ 5 ods. 3)“ nahrádzajú slovami „rozhodol Národný inšpektorát práce“. Po tretie. V § 5 ods. 1 prvá veta znie: „Národný inšpektorát práce je orgánom štátnej správy so sídlom v Košiciach.“ Po štvrté. V § 5 sa vypúšťajú odseky 3 a 4. Doterajší odsek 5 sa označuje ako odsek 3. Po piate. Nadpis pod § 6 sa vypúšťa. Po šieste. V § 6 sa vypúšťa odsek 1. Doterajšie odseky 2 až 4 sa označujú ako odseky 1 až 3. Po siedme. V § 6 ods. 1 sa slovo „riaditeľstvo“ nahrádza slovami „Národný inšpektorát práce“. Po ôsme. V § 6 ods. 1 písm. a) sa za slovo „riadi“ vkladajú slová „a kontroluje“. Po deviate. V § 6 ods. 1 sa vypúšťa písmeno k). Doterajšie písmená l) až u) sa označujú ako písmená k) až t). Po desiate. V § 6 ods. 1 písm. n) sa slová „písmena n)“ nahrádzajú slovami „písmena m)“. Po jedenáste. V § 6 odsek 2 znie: „Národný inšpektorát práce je v správnom konaní pri plnení úloh podľa ods. 1 písm. d) vo veci odobratia oprávnení a podľa ods. 1 písm. e) správnym orgánom prvého stupňa.“ Po dvanáste. V § 6 ods. 3 sa slovo „riaditeľstvo“ nahrádza slovami „Národný inšpektorát práce“. Po trináste. V § 7 sa pred odsek 1 vkladajú nové odseky 1 a 2, ktoré znejú: Odsek 1: „Inšpektoráty práce sú orgány štátnej správy. Inšpektoráty práce sú rozpočtové organizácie11), sídla a územné obvody inšpektorátov práce sú zhodné so sídlami a územnými obvodmi krajov.“ Odsek 2: „Inšpektorát práce riadi a za jeho činnosť zodpovedá hlavný inšpektor práce, ktorého na návrh generálneho riaditeľa vymenúva a odvoláva minister práce, sociálnych vecí a rodiny Slovenskej republiky. Hlavným inšpektorom práce môže byť inšpektor práce, ktorý má odbornú prax inšpektora práce najmenej 5 rokov. Hlavný inšpektor práce zodpovedá za činnosť inšpektorátu práce generálnemu riaditeľovi.“ Doterajšie odseky 1 až 3 sa označujú ako odseky 3 až 5. Po štrnáste. V § 7 ods. 3 písm. g) sa slovo „riaditeľstvu“ nahrádza slovami „Národnému inšpektorátu práce“ a slová „§ 6 ods. 2“ sa nahrádzajú slovami „§ 6 ods. 1“. Po pätnáste. V § 7 ods. 3 písmeno h) znie: „h) podieľa sa na odbornej výchove a vzdelávaní inšpektorov práce“. Po šestnáste. V § 7 ods. 3 písm. l) sa slovo „riaditeľstvu“ nahrádza slovami „Národnému inšpektorátu práce“. Po sedemnáste. § 7 ods. 3 sa dopĺňa písmenom o), ktoré znie: „o) poveruje prizvaného odborníka prípravou odborných podkladov v osobitných prípadoch, ak to vyžaduje povaha výkonu inšpekcie práce“. Po osemnáste. V § 8 ods. 1 sa za slová „inšpektorátu práce“ vkladajú slová „a zamestnanec inšpektorátu práce“. Po devätnáste. V § 8 odseky 2 a 3 znejú: Odsek 2: „Povinnosť zamestnanca Národného inšpektorátu práce a zamestnanca inšpektorátu práce je zachovávať mlčanlivosť podľa odseku 1 a povinnosť zachovávať mlčanlivosť podľa osobitných predpisov19) platí aj vtedy, ak prestal byť zamestnancom Národného inšpektorátu práce alebo inšpektorátu práce. Tieto povinnosti platia rovnako aj pre prizvaného odborníka, a to aj po skončení jeho činnosti pre inšpektorát práce.“ Odsek 3: „Zamestnanca Národného inšpektorátu práce aj v prípade, ak prestal byť zamestnancom Národného inšpektorátu práce, môže pre konkrétne prípady oslobodiť od povinnosti mlčanlivosti písomne z vážnych dôvodov generálny riaditeľ, ak osobitný predpis7) neustanovuje inak. Zamestnanca inšpektorátu práce aj v prípade, ak prestal byť zamestnancom inšpektorátu práce, a prizvaného odborníka, a to aj po skončení jeho činnosti pre inšpektorát práce môže pre konkrétne prípady oslobodiť od povinnosti mlčanlivosti písomne z vážnych dôvodov hlavný inšpektor práce, ak osobitný predpis7)  neustanovuje inak.“ Po dvadsiate. V § 9 sa slovo „riaditeľstva“ nahrádza slovami „Národného inšpektorátu práce“. Dvadsiaty prvý bod. V § 10 ods. 1 sa vypúšťa slovo „národnom“. Dvadsiaty druhý bod. V § 10 ods. 2 v prvej vete sa za slovo „práce“ vkladajú slová „na návrh hlavného inšpektora práce“. Dvadsiaty tretí bod. V § 12 ods. 2 písm. j) sa slová „§ 6 ods. 2“ nahrádzajú slovami „§ 6 ods. 1“ a slová „§ 7 ods. 1“ sa nahrádzajú slovami „§ 7 ods. 3“. Dvadsiaty štvrtý bod. V § 15 ods. 1 sa vypúšťa slovo „národným“. Dvadsiaty piaty bod. V § 15 ods. 2 sa vypúšťa slovo „národného“. Dvadsiaty šiesty bod. V § 17 ods. 1 sa za slová „Národný inšpektorát práce“ vkladajú slová „a inšpektorát práce“. Dvadsiaty siedmy bod. V § 17 ods. 2 sa vypúšťa slovo „národnému“. Dvadsiaty ôsmy bod. V § 18 ods. 3 sa za slovo „práce“ vkladajú slová „a inšpektorátu práce“. Dvadsiaty deviaty bod. V § 19 ods. 1 písm. d) sa za slovo „práce“ vkladajú slová „inšpektorát práce“. Tridsiaty bod. V § 21 ods. 1 v prvej vete sa vypúšťa slovo „národným“ a v druhej vete sa vypúšťa slovo „národný“. Tridsiaty prvý bod. V § 21 ods. 2 sa slová „§ 6 ods. 2“ nahrádzajú slovami „§ 6 ods. 1“ a slová „§ 7 ods. 1“ sa nahrádzajú slovami „§ 7 ods. 3“. Tridsiaty druhý bod. V § 22 sa vypúšťajú odseky 1 a 2. Doterajšie odseky 3 až 5 sa označujú ako odseky 1 až 3. Tridsiaty tretí bod. V § 22 ods. 1 sa slová „§ 5 ods. 4“ nahrádzajú slovami „§ 7 ods. 2“. B. Vládny návrh zákona o inšpekcii práce a o zmene a doplnení niektorých zákonov sa v čl. II mení takto: „Novelizačný bod 2 sa vypúšťa, doterajší novelizačný bod 3 sa označuje ako novelizačný bod 2.“ C. Čl. III sa vypúšťa. V súvislosti s vypustením čl. III z vládneho návrhu zákona je potrebné upraviť názov vládneho návrhu zákona takto: „vládny návrh zákona o inšpekcii práce a o zmene a doplnení zákona č. 82/2005 Z. z. o nelegálnej práci a o zmene a doplnení niektorých zákonov“. Navrhujem teda vypustiť z vládneho návrhu zákona ustanovenia, ktoré rušia právnu subjektivitu jednotlivých inšpektorátov práce. Doterajšia prax potvrdila funkčnosť súčasného organizačného usporiadania Národného inšpektorátu práce a inšpektorov práce. Čiže tento môj posledný dlhý pozmeňujúci návrh spočíva len v tom, že ponechávame inšpektorátom právnu subjektivitu. Ďakujem za pochopenie. Skončil som, pán podpredseda.